Пароша
*Сяргей Ясенін
Пераклаў з рускага Васіль Зуёнак*

Еду. Ціха. Светлым звонам

Снег ляціць з-пад капытоў,

Ды на поплаве вароны

Раскрычаліся гуртом.

Чараўніца-невідзімка

Лес трымае ў дзіўным сне,

Быццам белая хусцінка

На замроенай сасне.

Нахілілася бабулькай,

Абапёрлася на кій,

Добры дзяцел дзюбай гулкай

Лечыць хворыя сукі.

Скача конь, бягуць разлогі,

Снег сувоі раскаціў,

I бясконцая дарога

Лёгкай стужкаю ляціць.